Ek wil regtig graag glo
Barend van der Merwe blog
November 21, 2012 in Uncategorized Party dae dan voel ek om presies net soos John Lennon te sing:
“I don’t believe in magic
I don’t believe in Buddah
The dream is over”
Lag, lag, lag. As ek Lennon se liriek so lees, dan wonder ek soms, is daar dan mense wat ‘Buddah’ anders verstaan as wat ek hom verstaan? (dit is heel moontlik!) Hoe kan John Lennon sing “I don’t believe in Buddah”, as Boeddhiste, sover my kennis strek, ook nie juis ‘glo’ aan Boeddha soos wat ons as Christene ‘glo’ aan Jesus nie? Het John Lennon dalk dinge geweet wat ek nie weet nie?
Eintlik glo ek wel aan Jesus. Net nie elke oomblik van elke dag nie.
Maar ek het een baie groot probleem met John Lennon se liriek. En dit is daardie sin “the dream is over”. Mens kan nooit ophou droom nie. Drome is wat ons aan die gang hou. Met sy liriek het Lennon waarskynlik verwys na die “Beatles” as ’n tipe ‘droom’. En dit maak sin. Ek meen, ek wens meer Hollywood sterre wil so “uit die kas” klim soos wat Lennon gedoen het. Want met hierdie lied erken Lennon eintlik dat die Beatles dikwels ’n verwronge beeld van menswees aan die wêreld afgesmeer het. Dit het gebeur ten spyte van die talle wonderlike liedere wat hulle gekomponeer het.
Maar die wonder van die evangelie van Jesus is juis dat jy nie perfek hoef te wees nie. Dat Jesus juis die ‘stukkendes’ onder ons verteenwoordig. Daardie mense wat ‘foute’ maak. Die Jesus wat in die Bybel geskets word was so ’n mens. Of die ‘historiese’ Jesus nie so was nie, dit sal ek nie weet nie. Al wat ek weet is dat die Jesus van die Bybel was een wat stukkende mense liefgehad het. En dit is wat Hom so ’n besondere karakter maak, of Hy nou bloot ’n literêre karakter was, of ’n ware historiese figuur – ons kan almal leer by die Bybelse Jesus.
Ek word self soms beskuldig dat ek té pessimisties in die lewe is. Maar vandag wil ek vir John Lennon van dieselfde ding beskuldig.
Ja, mens kan glo aan ‘eendag’, soos wat die sangeres ‘Amanda Luyt’ sing. Ons MOET glo. Want wat het ons anders as ons geloof? Selfs al is dit valse hoop, dan maak dit ten minste die hede bietjie mooier. Ons moet glo dat die wêreld ‘beter’ sal word.
Tags: John Lennon Tweet
← Die wêreld is ’n vreemde plek vol teenstrydighede
PRETVILLE → 7 responses to Ek wil regtig graag glo	Jeanius said on November 21, 2012	Hy het die pyp net klaar gerook en van sy high afgekom!
ReplyReport user	Barend said on November 24, 2012	Jy is dalk net reg! Dankie Jeanius, altyd interessante perspektief wat jy bied!
Reply	Jeanius said on November 21, 2012	Nee, maar die magic is reg, Ek het ‘n hele ry feetjies …
ReplyReport user	exentric said on November 21, 2012	die hoop beskaam nie en sonder geloof kan jy nie droom nie, want om te droom is die geloof dat iets beter aan die ander kant is…the dream is never over!
ReplyReport user	Barend said on November 24, 2012	Dankie exentric!
Reply	colonialist said on November 21, 2012	Vir my is dit nie nodig om te glo nie, totdat iets bewys is. Maar om te ophou met drome is ook om te ophou met die lewe.
ReplyReport user	Barend said on November 24, 2012	Dankie vir jou lees en kommentaar colonialist.
Recent Posts	Verlore ring opgetel
Probleme met koffie en dies meer
Country, opera, hip-hop? – Corlea
Recent CommentsMarietjie Stoop on Ver van Vrede – Jurie ElsNico Theron on ONSE VADERS – Karin BrynardNico Theron on ONSE VADERS – Karin BrynardBarend on Niklaas van Rensburg: Die Siener – A.W.G. RaathPieter on Niklaas van Rensburg: Die Siener – A.W.G. RaathArchives	Select Month
June 2014 February 2014 August 2013 July 2013 June 2013 May 2013 April 2013 March 2013 February 2013 January 2013 December 2012 November 2012 October 2012 September 2012 August 2012 July 2012 June 2012 May 2012 April 2012 March 2012 February 2012 January 2012 December 2011 November 2011 October 2011 September 2011 August 2011 July 2011 June 2011 May 2011 April 2011 March 2011 February 2011 January 2011 December 2010 November 2010 October 2010 September 2010 Meta	Register	Log in
Wiilemien H S Lewis
224 spam blocked by Akismet
Barend van der Merwe blog	Ek blog want so leer ek van andere en van myself.